KRAJEVNA SKUPNOST ROŽNA DOLINA

Številka: 9/24

Datum: 24.1.2024

**ZAPISNIK**

9. seje Sveta KS

Prisotni: Borut Čubej, Miha Bitežnik, Mavricija Valantič, Klavdija Židanik, Nataša Volk, Marjan Grilč,

Opravičeno odsotni: Slavko Šuligoj, Bore Mitovski

Pričetek seje ob 17. uri

**DNEVNI RED:**

**1.Pregled realizacije sklepov 8. seje.**

**2.Ureditev skladišča pri stari šoli na Ajševici.**

**3.Dogovor o sodelovanju z društvi v K.S. Rožna Dolina.**

**4.Dogovor o prireditvah v letu 2024.**

**5.Pregled prispele pošte.**

**6.Predlogi in pobude.**

**7.Razno.**

Na dnevni red nihče nima pripomb in se z njim vsi člani sveta KS soglasno strinjajo.

**Točka 1.**

Vsi sklepi iz 8. seje so izvršeni.

**Točka 2.**

Skladišče je dokončano in ključe smo dobili. En ključ bo deponiran v omarici pred sedežem KS, drugega je prevzel g. Marjan Grilč. Športno društvo Ajševica bo uredilo police in prepeljalo gasilske garniture iz sedeža KS. Izvedemo tudi fasado, ker je zelo dotrajana. V soglasju z g. podžupanom pridobimo tri ponudbe za ureditev fasade. Pridobimo tudi predračune za torbe za spravilo ogrodja šotora.

**Točka 3.**

Potrebno je poglobiti sodelovanje z vsemi športnimi društvi. Na MONG-u so nas pozvali za sodelovanje na Igrah brez meja s sosednjo Italijo. Sestanke izvedemo z vsemi športnimi društvi, ki podajo predloge za sodelovanje.

**Sklep št. 1:**

**Skličemo sestanke z vsemi športnimi društvi v KS.**

**Točka 4.**

Člani sveta KS podajo različne predloge za prireditve v letu 2024. Društvo upokojencev bi organiziralo izlet, športna društva bi organizirala različne prireditve za druženje krajanov (krajevni praznik, novoletno druženje, srečanja krajanov, gregorjeva delavnica za otroke, čistilne akcije, pohodi in še nekatere druge dogodki. Organizirali bi tudi tečaj prve pomoči za uporabo defibrilatorjev.

**Točka 5.**

Komunala Nova Gorica nam je poslala anketo o zadovoljstvu strank, ki jo bo izpolnil g. Čubej. Lastnica zemljišča Batistič Nada predlaga ureditev stanja kontejnerskega mesta št. 555 na Liskurju. Podjetje Komunala predlaga, da se kontejnerji iz ekološkega otoka št. 555 premestijo na sosednji ekološki otok št. 554. Člani sveta povedo, da je ekološki otok št. 554 že sedaj preobremenjen in zato predlagamo razširitev ekološkega otoka št. 554 ali ureditev stanja na ekološkem otoku št. 555. Zadolžimo člana g. Miho Bitežnika, da se angažira za rešitev tega problema z MONG.

Dobili smo dopis in podpise krajanov iz ul. Vipavske ceste, da zahtevajo izvedbo postavitve optičnega kabla na področju Rožne Doline. G. predsednik pove, da je v stiku z Telekomom. Zaenkrat se zaključi izgradnja optičnega omrežja v Stari Gori. Telekom načrtuje gradnjo optičnega omrežja tudi v Rožni Dolini.

**Sklep št. 2:**

**Skličemo sestanek krajanov iz volilnega okraja Rožna Dolina 2.**

Prejeli smo dopis MONG-a za soglasje za povečanje obratovalnega časa za gostinski lokal OK CORRAL v Stari Gori. S podaljšanjem se strinjamo in bomo MONG-u odgovorili.

**Točka 6.**

G.a Mavricija Valantič predlaga namestitev smetnjakov za pasje iztrebke. Predsednik pove, da je v prejšnjem mandatu že večkrat članica KS pisala na MONG in Komunali NG, vendar ni bilo odziva. Ponovno prosimo MONG za preučitev zadeve in pomoč pri realizaciji smetnjakov za pasje iztrebke in preverimo stanje glede ostalih kontejnerskih mest, za katere je že vložila g.a Volk pobudo za obnovo pri g.a Katarina Prislan Kodelja.

**Sklep št. 3:**

**G. Čubej in g.a Volk se sestaneta z gospo Katarino Prislan Kodelja na MONG-u v zvezi s kontejnerskimi mesti.**

Glede na to, da se prostor sedeža KS ne ogreje več kot do 16 stopinj celzija, bi morali nabaviti klimatsko napravo za ogrevanje le tega. Pridobimo ponudbe za nabavo primerne klimatske naprave.

G. Valantič pove, da vodovod na ulici Pod gričem še vedno pušča in so ji na Vodovodi in kanalizacija povedali, naj se obrnemo na MONG na g. Jerneja Kogoj, ker VIK nima več sredstev.

S strani MONG-a smo prejeli pritožbo zaradi oddajanja doma krajanov v Stari Gori s strani g. Boreta Mitovskega. Člani sveta KS smo soglasni, da se oddajanje doma krajanov ponovno odda športnemu društvu Stara Gora, član sveta g. Bore Mitovski bo imel ključe in nadziral oddajanje prostorov. Po dogovoru s športnim društvom določimo datum predaje.

**Sklep št. 4:**

**Oddajanje doma krajanov v Stari Gori predamo športnemu društvu Stara Gora.**

**Točka 7.**

V zvezi z brezplačnim prenosom zemljišč za igrišča v Stari Gori in na Ajševici ter parkirišča v Rožni Dolini pri kapelici moramo na sestanek na MONG s pravno službo, da vidimo kaj je realizirano. Za vse tri je MONG izkazal javni interes in bo izvedel brezplačni prenos, da se uredi stanje teh parcel.

**Sklep št. 5:**

**G. Čubej in g.a Volk se sestaneta s službo za premoženjske zadeve MONG-a.**

V kuhinji na sedežu KS ni tople vode, člani sveta KS predlagajo zamenjavo pipe z električnim grelnikom vode.

**Sklep št. 6:**

**Naročimo popravilo pipe za kuhinjo na sedežu KS.**

Po intervenciji pri Elektro Bavcon, ko so popravili linijo javnih svetilk pri Merkurju, še vedno ne gori ena javna svetilka pri kontejnerjih zraven Merkurja.

**Sklep št. 7:**

**Pokličemo Elektro Bavcon za popravilo svetilke.**

Seja zaključena ob 20.00 uri.

Zapisala Predsednik KS RD

Nataša Volk Borut Čubej